CELEX: 62015TN0065
Language: da
Date: 2015-02-06 00:00:00
Title: Sag T-65/15: Sag anlagt den 6. februar 2015 — TALANTON mod Kommissionen

27.4.2015   
            
            
               DA
            
            
               Den Europæiske Unions Tidende
            
            
               C 138/55
            
         Sag anlagt den 6. februar 2015 — TALANTON mod Kommissionen
   (Sag T-65/15)
   (2015/C 138/72)
   Processprog: græsk
   
      Parter
   
   
      Sagsøger: Talanton Anonymi Emporiki — Symvouleftiki — Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Grækenland) (ved advokat K. Damis)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Der foranstaltes en ekspertvurdering med henblik på at vurdere konklusionen i den eksterne revisionsrapport, som Kommissionen fejlagtigt godkendte, og som fastslog, at »der ikke foreligger nogen alternative beviser, som underbygger de ansøgte personaleomkostninger«. Denne omstændighed er afgørende for afgørelsen af tvisten, eftersom personaleomkostninger udgør størstedelen af de udgifter, der er støtteberettigede, og de overstiger således også alle de indirekte omkostninger.
            
         
               —
            
            
               For det første fastslås det, at debetnota nr. 3241414916 af 10. december 2014, hvorved Kommissionen krævede, at sagsøger tilbagebetalte 2 73  535,38 EUR for kontrakten vedrørende projekt FP-7216088 POCEMON som følge af den ufuldstændige og fejlagtige revisionsrapport 11-ΒΑ135-006, udgør en tilsidesættelse af Kommissionens kontraktlige forpligtelser, og for det andet fastslås det, at de i henhold til kontrakten anmeldte udgifter er støtteberettigede, hvorfor Kommissionen tilpligtes at udstede en kreditnota på 1 29  764,38 EUR.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrører voldgiftsbestemmelsen
               
                           —
                        
                        
                           Sagsøgeren gør gældende, at dennes detaljerede begrundelse for søgsmålet viser, at der ikke foreligger en årsagssammenhæng mellem de faktiske omstændigheder, som revisionsrapporten henviser til, og konklusionerne i denne rapport, der uden begrundelse blev godkendt af Kommissionen til trods for sagsøgerens underbyggede indsigelser, der ikke blev efterprøvet. Det følger af den omhandlede analyse, at alle synspunkterne i den eksterne revisionsrapport mangler grundlag, hvorfor Kommissionen bør drage nye konklusioner og godkende sagsøgerens omkostninger.
                        
                     
         
               2.
            
            
               Andet anbringende vedrørende gennemførelsen af kontrakten i god tro og forbuddet mod urimelig anvendelse af kontraktens bestemmelser
               
                           —
                        
                        
                           Sagsøgeren gør for det første gældende, at denne ikke blev indrømmet en ret til direkte at gøre indsigelse over for den af Kommissionen udpegede revisor og til at tilbagevise de ugrundede påstande fra ophavsmanden til udkastet til revisionsrapporten. Dette forhold er særligt vigtigt, eftersom der rejses tvivl om den eksterne revisors upartiskhed i forhold til sagsøgeren og om den eksterne revisors fejl.
                        
                     
                           —
                        
                        
                           Sagsøgeren gør for det andet gældende, at udkastet til den eksterne revisionsrapport blev godkendt af Kommissionen, uden at sagsøgerens retmæssige og detaljerede bemærkninger og de af denne fremsendte yderligere oplysninger blev taget i betragtning, og uden at der blev argumenteret herfor. Udkastet til revisionsrapport blev gengivet i revisionsrapport nr. 11-BA135-006 af 22. januar 2013 vedrørende kontrakt nr. FP7-216088 POCEMON, hvoraf det fejlagtigt fremgår, at der ikke forelå nogen alternative beviser vedrørende de ansøgte personaleomkostninger. Den eksterne revisors bedømmelse er vilkårlig og uberettiget, eftersom et stort antal alternative beviser og erklæringer på tro og love er blevet indgivet af samtlige de medarbejdere, som har arbejdet med projektet, hvilket indebærer, at Kommissionens afgørelse, som uden begrundelse godkender den eksterne revisors konklusioner, er fejlagtig.